Hivatalos Lap L 336 , 23/12/2003 o. 0006 - 0007



Az Európai Parlament és a Tanács 2257/2003/EK rendelete (2003. november 25.) a felmérés jellemzői listájának kiigazítása tekintetében a közösségi munkaerő mintavételes felmérésének megszervezéséről szóló 577/98/EK tanácsi rendelet módosításáról (EGT vonatkozású szöveg) AZ EURÓPAI PARLAMENT ÉS AZ EURÓPAI UNIÓ TANÁCSA, tekintettel az Európai Közösséget létrehozó szerződésre, és különösen annak 285. cikkére, tekintettel a Bizottság javaslatára, a Szerződés 251. cikkében megállapított eljárásnak megfelelően [1], mivel: (1) az 577/98/EK tanácsi rendelet [2] értelmében elvégzendő munkaerő mintavételes felmérésnek a munkaerőpiac új és újonnan keletkezett jellemzőit is figyelembe kell vennie; (2) a 2000. decemberében, Nizzában megtartott Európai Tanács által elfogadott Európai Szociálpolitikai Menetrend, a tagállamok 2002. évre vonatkozó foglalkoztatáspolitikájának iránymutatásairól, szóló 2002. február 18-i 2002/177/EK tanácsi határozat [3] és a tagállamok és a Közösség gazdaságpolitikájának iránymutatásairól szóló, 2002. június 21-i 2002/549/EK tanácsi ajánlás [4] értelmében a munkáltatók és a munkavállalók igényeit figyelembe véve a munkaszervezés új formáját kell kialakítani; (3) az 577/98/EK rendelettel megállapított felmérési jellemzőket a rendelet elfogadásának idején fennálló statisztikai igényeknek és munkaerő-piaci helyzetnek megfelelően alakították ki; (4) összehasonlítva az eredményekkel, amelyeket a mintavételes felmérés használói észszerűen elvárhatnak, az adatgyűjtés a válaszadónak nem jelenthet aránytalanul magas terhet; (5) a Bizottság konzultációt folytatott a 89/382/EGK, Euratom tanácsi határozattal [5] létrehozott statisztikai programbizottsággal; (6) az 577/98/EK rendeletet ennek megfelelően módosítani kell, ELFOGADTA EZT A RENDELETET: 1. cikk Az 577/98/EK rendelet 4. cikke a következőképpen módosul: 1. Az (1) bekezdés b), c), d) és g) pontjának helyébe a következő szöveg lép: "b) munkaerő-piaci státusz: - munkaerő-piaci státusz a bázishéten, - továbbra is kap bért és fizetést, - miért nem dolgozott, ha volt munkája, - munkával nem rendelkező személy munkakeresése, - a keresett munka típusa (önálló vagy alkalmazott), - a munkakeresés alkalmazott módszerei, - rendelkezésre állás a munkavállalás céljaira; c) a főfoglalkozás foglalkoztatási jellemzői: - a foglalkoztatás jellege, - a helyi egység gazdasági tevékenysége, - foglalkozás, - ellát-e vezetői feladatok, - a telepen dolgozó személyek száma, - a munkahely országa, - a munkahely régiója, - mikor kezdett el dolgozni a jelenlegi munkahelyén (év, hónap), - részt vett-e az állami foglalkoztatási szolgálat a jelenlegi munkahely keresésében, - határozatlan/határozott idejű foglalkoztatás (és okai), - a határozott idejű foglalkoztatás vagy határozott tartamra szóló munkaszerződés időtartama, - teljes/részmunkaidős foglalkoztatás megkülönböztetése (és okai), - munkaerő-kölcsönző vállalkozással kötött szerződés, - otthoni munkavégzés; d) ledolgozott munkaórák: - az általában hetente ledolgozott munkaórák száma, - a ténylegesen ledolgozott munkaórák száma, - túlórák száma a bázishéten, - annak oka, hogy a szokásos munkaóra számától, miért tér el a ténylegesen ledolgozott munkaórák száma;" "g) munkakeresés - a keresett foglalkoztatás típusa, - a munkakeresés időtartama, - a személy helyzete közvetlenül a munkakeresés megkezdése előtt, - állami munkaközvetítő irodában történő nyilvántartásba vétel, illetve munkanélküli segélyben való részesülés, - munkát nem kereső személy munkára való készsége, - miért nem keres munkát, - gondozási intézmények hiánya;" 2. Az (1) bekezdés a következő ponttal egészül ki: "n) atipikus munkaidő: - többműszakos munkavégzés, - esti munka, - éjjeli munka, - szombati munka, - vasárnapi munka;" 3. A (2) bekezdés harmadik francia bekezdésének helyébe a következő szöveg lép: "– az ad hoc modul legfeljebb 11 változóra terjed ki." 4. A 4. cikk a következő bekezdéssel egészül ki: "(4) A Bizottság javaslatára az (1) bekezdésben felsorolt felmérési jellemzőkből változók listáját választják ki (a továbbiakban: strukturális változók), amelyeket nem negyedéves, hanem éves átlagértékként kell felvenni 52 hét vonatkozásában. A strukturális változók e listája, a minimális mintanagyság és a felvétel gyakorisága a 8. cikk szerinti eljárás alapján kerülnek megállapításra. Spanyolország, Finnország és az Egyesült Királyság 2007 végéig terjedő átmeneti időszakban a strukturális változókat egyetlen negyedévre vonatkozóan gyűjtheti." 2. cikk Ez a rendelet az Európai Unió hivatalos Lapjában való kihirdetését követő 20. napon lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2003. november 25-én. az Európai Parlament részéről az elnök P. Cox a Tanács részéről az elnök L. Moratti [1] Az Európai Parlament 2003. szeptember 2-i véleménye (a Hivatalos Lapban még nem tették közzé). A Tanács 2003. november 4-i határozata. [2] HL L 77., 1998.3.14., 3. o. A legutóbb a 2104/2002/EK bizottsági rendelettel (HL L 324., 2002.11.29., 14. o.) módosított rendelet. [3] HL L 60., 2002.3.1., 60. o. [4] HL L 182., 2002.7.11., 1. o. [5] HL L 181., 1989.6.28., 47. o. --------------------------------------------------